ทส.ถก 7 ประเด็นอาเซียนสิ่งแวดล้อม
นายอดิศร นุชดำรงค์ รองปลัดกระทรวงทรัพยากรธรรมชาติและสิ่งแวดล้อม (ทส.) เปิดเผยว่า ทส.เป็นเจ้าภาพการประชุมเจ้าหน้าที่อาวุโสอาเซียนด้านสิ่งแวดล้อม ครั้งที่ 30 (30th Meeting of the ASEAN Senior Officials on the Environment : 30th ASOEN) และการประชุมอื่นที่เกี่ยวข้อง ในนามของประเทศไทย ระหว่างวันที่ 8-12 ก.ค.นี้ ที่โรงแรม เดอะ สุโกศล กรุงเทพฯ โดยเป็นการประชุมคณะกรรมการอาเซียนด้านสิ่งแวดล้อม ระดับปลัดกระทรวงหรือผู้แทนในตำแหน่งที่เทียบเท่า,รองปลัด ทส.กล่าวต่อว่า การประชุมจะมีการพิจารณาความร่วมมือต่างๆ ใน 7 สาขาหลัก ได้แก่ การอนุรักษ์ธรรมชาติและความหลากหลายทางชีวภาพ สิ่งแวดล้อมทางทะเลและชายฝั่ง การจัดการทรัพยากรน้ำ สิ่งแวดล้อมเมืองที่ยั่งยืน การเปลี่ยนแปลงสภาพภูมิอากาศ การจัดการสารเคมีและของเสีย และสิ่งแวดล้อมศึกษาการบริโภคและการผลิตที่ยั่งยืน และมีประเด็นสำคัญที่จะพิจารณาให้ความเห็นชอบ ดังนี้ 1.ร่างแถลงการณ์ร่วมอาเซียนต่อที่ประชุมภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 25 2.รายชื่อเพื่อรับการขึ้นทะเบียนเป็นอุทยานมรดกอาเซียน โดยประเทศไทยเสนออุทยานฯ หาดเจ้าไหม-เขตห้ามล่าสัตว์ป่าหมู่เกาะลิบง และอุทยานฯ หมู่เกาะอ่างทอง 3.โรงเรียนเพื่อรับรางวัลโรงเรียนสิ่งแวดล้อมสีเขียว ประเทศไทยเสนอ ระดับประถมฯ ได้แก่ โรงเรียนบ้านโนนสำราญยางเรียน จ.บึงกาฬ ระดับมัธยมฯ โรงเรียนควนโดนวิทยา จ.สตูล และ 4.ประธานคณะทำงานอาเซียนด้านสิ่งแวดล้อมที่จะทำหน้าที่ในระหว่างปี 2563-2565 โดยประเทศไทยเสนอเป็นประธานคณะทำงานอาเซียนด้านสิ่งแวดล้อมทางทะเลและชายฝั่ง.
ทส.เป็นเจ้าภาพการประชุมเจ้าหน้าที่อาวุโสอาเซียนด้านสิ่งแวดล้อม ครั้งที่ 30 และการประชุมอื่นที่เกี่ยวข้อง ในนามของประเทศไทย ระหว่างวันที่ 8-12 ก.ค.นี้ ที่โรงแรม เดอะ สุโกศล กรุงเทพฯ 
อดิศร นุชดำรงค์,ทส.,อาเซียน,สิ่งแวดล้อม,อนุรักษ์ธรรมชาติ,ทรัพยากรน้ำ,ความหลากหลายทางชีวภาพ,ข่าวทั่วไป